คาดหุ้นสัปดาห์หน้าปรับขึ้น
กสิกรไทยคาดหุ้นไทยสัปดาห์หน้าปรับขึ้น กระแสเงินไหลเข้าหนุน จับตาน้ำมัน
30 เม.ย. 2554

กสิกรไทยคาดหุ้นไทยสัปดาห์หน้าปรับขึ้น กระแสเงินไหลเข้าหนุน จับตาน้ำมัน
บล.กสิกรไทย บริษัท ศูนย์วิจัยกสิกรไทย มองแนวโน้มตลาดหุ้นไทยสัปดาห์หน้า (3-6 พ.ค.54) ดัชนียังมีโอกาสปรับขึ้นได้ จากแรงหนุนกระแสเงินทุนไหลเข้า แม้อาจมีการพักฐานบ้างจากแรงขายทำกำไร โดยปัจจัยที่ต้องติดตาม ได้แก่ ทิศทางราคาน้ำมัน การรายงานตัวเลขเงินเฟ้อของประเทศต่างๆ รวมถึงไทย ปัจจัยการเมือง และการรายงานผลประกอบการของบริษัทจดทะเบียน ตลอดจนการรายงานตัวเลขเศรษฐกิจที่สำคัญของสหรัฐฯ อาทิ เครื่องชี้ตลาดแรงงาน 
ทั้งนี้ บล.กสิกรไทย คาดว่าดัชนีจะมีแนวรับที่ 1,090 และ 1,080 จุด ตามลำดับ ขณะที่แนวต้านคาดว่าจะอยู่ที่ 1,113 และ 1,135 จุด